Claudius Clavus. 101 
Fra Øen Herlø udenfor Bergen eller Bergen selv skulde man 
sejle mod Vest til Hvarf paa Grønland, komme tæt syd for Island, 
men dobbelt saa langt nord for Irland, hvad der atter passer. Thi 
Clavus lægger Grønlands Sydspids paa 63° 15°—63° 30'n. Br., Bergen 
paa 63° 50‘—64° 0' п. Br. og en navnløs © udenfor paa 62° 50‘— 
63° 40‘ п. Br. og endvidere Islands Sydspids paa 64° 10' og Irlands 
Nordspids paa 61° 40‘ п. Br.! 
Fra Islands nordøstligste Forbjærg Langanes skal man sejle 4 
Døgn mod Nord til den kolde Kyst (Svalbardi) i Hafsbotn eller Land- 
nordenbotn (9: Havbugten eller Nordøstbugten). Clavus har et nord- 
østligt Forbjærg paa Island og lige nord derfor en stor flad Bugt 
med Kyst bagved (uden Forbjærge), og Bugten kaldes Nordbotn. 
Fraset selve Vejlængderne, som ikke passer, er der altsaa en 
næsten exakt Overensstemmelse mellem Kursforskrifterne og Clavus’ 
ældre Værk. Man har kaldt Clavus’ Grønlandsfremstilling for et 
Gardin”. For de nederste Folders Vedkommende er dette ,Gardin“ 
altsaa hængt meget korrekt og omhyggeligt op. Hvad derimod den 
øvre Del angaar, hvor der, som vi saa, angives endnu to Forbjærge 
mod Øst, er Kysten givet i almindelig, skematisk Form å la Ptole- 
mæus, saa at Betegnelsen Gardin her ikke er saa forkert endda. 
Kursforskrifternes og andre nordiske Kilders Beskrivelse af Grønlands 
Form og Bygdernes Beliggenhed har Clavus derimod enten ikke 
kendt eller ikke forstaaet rigtig. Det sidste kan godt være den rette 
Forklaring; thi, som vi senere skal se, har disse Kilders Beskrivelse 
af Landet været svære at forstaa og lette at misforstaa, og de er af 
Folk, der ikke selv havde besøgt Grønland, oftere blevet misforstaaet, 
end de er opfattet rigtig. 
Naar Clavus intet synes at kende til Grønlands Vestkyst og ef- 
ter Nancykortet at dømme lægger en By (Gardar) paa Østkysten lige 
paa Polarcirklen, saa tør man vist være overbevist om, at han ikke 
selv havde besøgt Landet, den Gang han lavede sit første Grønlands- 
kort. 
Undersøgelsen af det ældste Grønlandskort giver alt- 
saa det Resultat, at det er udført i Italien ca. 1424 paa 
Grundlag af skrevne eller mundtlige nordiske Kilder, som 
dels bestod, i Meddelelser om en af Fabelfolk opfyldt 
Landforbindelse mellem Rusland og Grønland nord om 
Ishavet, dels i Kursforskrifter for Nordhavet, ved Hjælp 
af hvilke Grønlands Sydpunkt og nærmeste Østkyst kunde 
1 At her, som det af og til er søgt paavist, muligvis er Tale om Storcirkelsejlads 
og ikke om at følge en Breddecirkel, har Clavus selvfølgelig ikke vidst, og alt- 
saa kommer han til at lade Island gaa for langt mod Syd. 
2 JAPETUS STEENSTRUP, Zeni’ernes Reiser i Norden, Kbhvn. 1883, S. 157. 
